
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΠΡΩΤΟ Αρ. Φύλλου 123 

7 Οκτωβρίου 2015 


ΚΑΝΟΝΙΣΜΟΣ ΥΠ’ ΑΡΙΘΜ. 3034/2545/7.12.1987 
*Εσωτερικός Κανονισμός της Ιερός Γυναικείας Κοινο- 
βιακής Μονής Αναλήψεως του Σωτήρος Ταξιαρχών 
Δράμας, της Ιερός Μητροπόλεως Δράμας. 

Η ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχουσα υτί όψει: 

1. τας διατάξεις του άρθρου 39 παρ. 4 του Ν. 590/1977 
«Περί Καταστατικού Χάρτου της Εκκλησίας της Ελλά¬ 
δος», όπως έχει συμπληρωθεί διά του άρθρου 51 παρ. 
3 του Ν. 4301/2014. 

2. Τας διατάξεις του Κανονισμού 39/1972 «Περί των 
εν Ελλάδι Ιερών Μονών και Ησυχαστηρίων» (ΦΕΚ 103/ 
τ.Α730.6.1972). 

3. Την υπ’ αριθμ. 871/1.12.1987 πρότασιν του Σεβασμιω- 
τάτου Μητροπολίτου Δράμας Διονυσίου. 

4. Την υπ’ αριθμ. 3034/2545/7.12.1987 απόφασιν της Δι¬ 
αρκούς Ιεράς Συνόδου, αποφασίζει: 

Εγκρίνει τον Εσωτερικόν Κανονισμόν της Γυναικεί¬ 
ας Κοινοβιακής Ιεράς Μονής Αναλήψεως του Σωτήρος 
Ταξιαρχών Δράμας, της Ιεράς Μητροπόλεως Δράμας, 
έχοντα ούτω: 

ΕΣΩΤΕΡΙΚΟΣ ΚΑΝΟΝΙΣΜΟΣ 

ΤΗΣ ΙΕΡΑΣ ΜΟΝΗΣ ΑΝΑΛΗΨΕΩΣ ΤΟΥ ΣΩΤΗΡΟΣ 
ΤΑΞΙΑΡΧΩΝ ΔΡΑΜΑΣ, 

ΤΗΣ ΙΕΡΑΣ ΜΗΤΡΟΠΟΛΕΩΣ ΔΡΑΜΑΣ 

Εις το όνομα του Πατρός και του Υιού, του Αναλη- 
φθέντος εν δόξη, και του Αγίου Πνεύματος, της μιας 
αδιαιρέτου και ομοουσίου Τριάδος, ευλογία δε του 
Σεβασμιωτάτου Μητροπολίτου Δράμας Διονυσίου, 
Ιδρυτού της ημετέρας Ιεράς Μονής, και με απόλυτον 
σεβασμόν προς την μνήμην του αοιδίμου Πατρός Γε¬ 
ωργίου Καρσλίδη - πρώτου οικήτορος, βιώσαντος εν 
ασκήσει εν τω ιερώ τούτω χώρω - προβαίνομεν εις 
την σύνταξιν του παρόντος Εσωτερικού Κανονισμού, 
διέποντος τα της οργανώσεως, διοικήσεως και προ¬ 
αγωγής του πνευματικού βίου, ως και την εν γένει 
λειτουργίαν της Ιεράς Μονής, συμφώνως προς τους 
θείους και ιερούς Κανόνας, τας μοναχικός παραδόσεις 
της ορθοδόξου ημών Εκκλησίας και τους Νόμους του 
Κράτους. 


ΚΕΦΑΛΑΙΩΝ Α'. 

ΑρθρονΙον 
ΙΔΡΥΣΙΣ 

Η Ιερά Γυναικεία Κοινοβιακή Μονή Αναλήψεως του 
Σωτήρος συνεστήθη εν έτει σωτηρίω 1970 υπό του 
Σεβασμιωτάτου Μητροπολίτου Δράμας Διονυσίου, 
εμπνευστού και προστάτου αυτής και της εν κόσμω 
Αδελφότητος αφιερωμένων νεανίδων υπό την πνευμα¬ 
τικήν καθοδήγησιν της πρώτης και νυν Καθηγουμένης 
Ακυλίνης Παρμαξίδου, εν τω συνοικισμώ Ταξιαρχών 
Δράμας, εις περιοχήν περιλαμβάνουσαν Ναύδριον επ’ 
ονόματι Αναλήψεως του Σωτήρος, ανεγερθέντος υπό 
του Μακαριστού Οσίου Πατρός Γεωργίου Καρσλίδη εξ 
Αργυρουπόλεως Πόντου. Ενταύθα από του σωτηρίου 
έτους 1930 έως της όσιας Κοιμήσεως αυτού γενομένης 
κατά το σωτήριον έτος 1959 εγκαταβίωσεν εν ασκήσει 
και υπήρξε χαρισματούχος πνευματικός Πατήρ του πλη¬ 
ρώματος της Ορθοδόξου ημών Εκκλησίας. Η επίσημος 
αναγνώρησις της Ιεράς Μονής εγένετο τη 5η Νοεμ¬ 
βρίου του σωτηρίου έτους 1976, κατόπιν της υπ’ αριθ. 
4321/2067/17-9-1976 αποφάσεως της Αγίας και Ιεράς 
Συνόδου της Εκκλησίας της Ελλάδος, δημοσιευθείσης 
εις το υπ’ αριθ. Β' Φ.Ε.Κ. 1391/5-11-1976 «περί ιδρύσεως 
Γυναικείας Κοινοβιακής Μονής» και αποτελεί νομικόν 
πρόσωπον Δημοσίου Δικαίου, κατά την διάταξιν του 
άρθρου 1 παράγ. 4 του Νόμου 590/1977. 

Αρθρον 2ον 

Η Ιερά Μονή θεωρείται εν ενεργεία και λειτουργία και 
εάν ακόμη απομείνη μία Αδελφή. Και ταύτης αποθα- 
νούσης, κατά κοινήν βούλησιν της Αδελφότητος, η Ιερά 
Μονή δεν θεωρείται διαλελυμένη, αλλά ότι τελεί αύτη 
εν διακοπαίς, υπό την άμεσον επίβλεψιν του Οικείου 
Μητροπολίτου. 

Αρθρον 3ον 
ΣΚΟΠΟΣ 

Σκοπός της Ιεράς Μονής είναι: 

1) Ο αγιασμός και η εν Χριστώ τελείωσις των Αδελφών 
αυτής, διά της ακαταπαύστου δοξολογίας του προσκυ- 
νητού Ονόματος του Παναγίου Θεού, της λατρευτικής 
ζωής, της εν κελλίοις αθλήσεως και μυστικής θείας 
μεθέξεως εν αδιαλείπτω νοερά προσευχή. 2) Η άσκησις 


Σύμφωνα με το άρθρο 27 παρ. 1 του Ν.4301/2014. 

του σώματος διά της πνευματικής εργασίας και της 
χειρωνακτικής κατά δύναμιν. 3) Η νέκρωσις του πα¬ 
λαιού ανθρώπου με την εκκοπήν του ίδιου θελήματος, 
το χαροποιόν πένθος, την νηστείαν και την αγρυπνίαν, 
συμφώνως προς τους θεόπνευστους και αιωνίου κύ¬ 
ρους Μοναστικούς Κανονισμούς των Αγίων Πατέρων 
της Ανατολικής Ορθοδόξου Εκκλησίας. 

ΚΕΦΑΛΑΙΟΝ Β' 

ΔΙΚΑΙΟΔΟΣΙΑΙ ΜΗΤΡΟΠΟΛΙΤΟΥ 
Αρθρον 4ον 

Η Ιερά Μονή, ως ελάχιστον μέλος του καθ’ όλου σώ¬ 
ματος της Εκκλησίας, στηρίζεται μετά Θεόν εις την 
πατρικήν επίβλεψιν και προστασίαν του Οικείου Μη¬ 
τροπολίτου, εις τον οποίον η Αδελφότης οφείλει να 
αποδίδη την προς το αξίωμα αυτού αρμόζουσαν τιμήν 
και τον προσήκοντα σεβασμόν, συμφώνως δε τοις Ιεροίς 
Κανόσι και τω Καταστατικώ χάρτη της Εκκλησίας της 
Ελλάδος έχει ούτος τας κάτωθι δικαιοδοσίας. 

1) Μνημονεύεται εν πάσαις ταις Ιεραίς Ακολουθίαις και 
λοιπαίς αγιαστικαίς πράξεσι, αι οποίαι τελούνται κατά 
την εκκλησιαστικήν τάξιν. 

2) Εποπτεύει πατρικώς και προστατευτικώς την εν 
γένει πνευματικήν ζωήν και ομαλήν λειτουργίαν της 
Ιεράς Μονής. 

3) Επικυροί την εκλογήν της αναδειχθείσης υπό της 
Αδελφότητος Αδελφής, ως Ηγουμένης. Χειροθετεί, εν¬ 
θρονίζει Αυτήν και απονέμει τα παραδεδομένα διάσημα 
του αξιώματος Αυτής. Επικυροί ωσαύτως και την εκλο¬ 
γήν των μελών του Ηγουμενοσυμβουλίου. 

4) Εγκρίνει και τελεί την κουράν των προτεινομένων 
υπό του Ηγουμενοσυμβουλίου Αδελφών. 

5) Μεριμνά διά τας λατρευτικός ανάγκας της Αδελ¬ 
φότητος και αποστέλλει τον κατάληλον εφημέριον διά 
την επιτέλεσιν των Ιερών Ακολουθιών καί ευλογεί τόν 
Πνευματικό της Ιεράς Μονής. 

6) Μεριμνά διά την διαφύλαξιν της ιερότητος όλων 
των εγκαταστάσεων της Ιεράς Μονής από θορύβους 
και λοιπός απρεπείς εκδηλώσεις, αντιτιθεμένας εις την 
βασικήν αρχήν της ησυχαστικής Κοινοβιακής ζωής. 

7) Χορηγεί έγγραφον ή προφορικήν άδεια τη Ηγου- 
μένη προκειμένου να απουσιάσει εκ της Ιεράς Μονής. 

8) Εγκρίνει την υπό του Ηγουμενοσυμβουλίου χορη- 
γουμένην εις τας Αδελφός ολιγοήμερον άδειαν απου¬ 
σίας εκ της Ιεράς Μονής και παρέχει αυταίς άδειαν 
μεγαλυτέρας προθεσμίας διά σοβαρόν λόγον. 

9) Ελέγχει την νομιμότητα της οικονομικής διαχειρί- 
σεως της Ιεράς Μονής. 

10) Εγκρίνει τας υπό της Ολομέλειας της Αδελφότη¬ 
τος τροποποιήσεις του παρόντος Κανονισμού. 

11) Ενημερούται προφορικώς ή γραπτώς υπό της Ηγου¬ 
μένης περί των εν τη Ιερά Μονή συμβαινόντων. 

12) Προτάσει του Ηγουμενοσυμβουλίου ασκεί πειθαρ¬ 
χικόν έλεγχον εις τας τυχόν παρεκτρεπομένας Μονα¬ 
χός, συμφώνως προς τους Ιερούς Κανόνας και τους 
Εκκλησιαστικούς Νόμους. 

ΚΕΦΑΛΑΙΩΝ Γ' 

Αρθρον δον 

Η Μοναστηριακή Αρχή του Ιερού ημών Κοινοβίου συ¬ 
γκροτείται: 

Α) από την Ηγουμένην 

Β) από το Ηγουμενοσυμβούλιον 


Γ) από την Σύναξιν της Αδελφότητος 

Αρθρον 6ον 
ΗΓΟΥΜΕΝΗ 

Α: Καθήκοντα και δικαιδοσίαι αυτής 

1) Η Ηγουμένη επέχει «το του Σωτήρος πρόσωπον» εν 
τη Αδελφότητι «ιερουργούσα τω Θεώ την των πειθομέ- 
νων αυτή σωτηρίαν» ( Μεγ. Βασιλείου Ασκητ. Διατάξεις 
Κβ 4 Ε.Π.Ε. τόμ. 9ον σελίς 516). Είναι η πνευματική Μήτηρ, 
ήτις, εν επιγνώσει των εαυτής καθηκόντων, εν φόβω 
Θεού και αγάπη, ασκεί πάσαν πνευματικήν εξουσίαν 
εφ’ όλων των Αδελφών, διακονεί και επιμελείται την 
ευόδωσιν του όλου έργου της Αδελφότητος. 

2) Διατηρεί άγρυπνον το πνεύμα και εποπτεύει την 
ζωήν των Αδελφών. Διαφωτίζει, στηρίζει, προκαλεί ας 
αγώνας και ασκήσεις, προλαμβάνει πάσαν εκτροπήν, 
ελέγχει, επίτιμό «συναθλεί τοις ισχυροίς, των αδυνάτων 
τα ασθενήματα βαστάζει, υπογραμμός ακριβής τοις πάσι 
γινομένη» (Μεγ. Βασιλείου Όρει κατά πλάτος Β' ΜΓ 2 
Ε.Π.Ε. τόμ. δον σελίς 368) 

3) Προίσταται των Ιερών Ακολουθιών, μηδέν επιτρέ- 
πουσα το αλλοιούν τους Ιερούς Εκκλησιαστικούς Κανό¬ 
νας, τους Κοινοβιακούς θεσμούς και τας επιταγάς του 
παρόντος Κανονισμού. 

4) Εξελέγχει πάσαν της Αδελφότητος διακονίαν, ως 
και την ιδιωτικήν των Αδελφών αλληλογραφίαν. 

5) Επιστατεί των υπευθύνων Αδελφών διά την ασφαλή 
φύλαξιν των αγίων Λειψάνων, των Ιερών Σκευών, τυχόν 
τιμαλφών, παλαιών βιβλίων, χειρογράφων και άλλων 
πολυτίμων αντικειμένων, άτινα τυγχάνουσιν κατακεχω- 
ρημένα εις ειδικόν Κατάλογον. 

6) Ρυθμίζει το διαιτολόγιον της Ιεράς Μονής και γενι¬ 
κώς ουδέν λαμβάνει χώραν άνευ γνώσεως και ευλογίας 
αυτής. 

7) Αποσκοπούσα εις τον ψυχικόν συμφέρον των Αδελ¬ 
φών και συνεργαζόμενη μετά του Ηγουμενοσυμβουλίου, 
κατανέμει τας διακονίας "καθ' ο εκάστη επιτηδείως 
έχει» (Μεγ. Βασιλείου όροι κατά πλάτος Β' ΜΓ Ε.Π.Ε. 
τόμ. 8ον σελίς 372) κατά την πρώτην Κυριακήν εκά- 
στου έτους. 

8) Ορίζει κατά κρίσιν της εν μέλος του Ηγουμενοσυμ¬ 
βουλίου διά να αντικαθιστά αυτήν όταν απουσιάζη εκ 
της Ιεράς Μονής, όταν ασθενή ή όταν αποσύρεται διά 
να εφησυχάση. 

9) Συγκαλεί το Ηγουμενοσυμβούλιον εις συνεδριάσεις 
και την Ολομέλειαν της Αδελφότητος εις συνάξεις και 
προεδρεύει αυτών. Διά την αρτιωτέραν κατάρτισιν της 
Αδελφότητος ορίζει άπαξ της εβδομάδος σύναξιν, κατά 
προτίμησιν το εσπέρας της Κυριακής, καθ’ ην αναπτύ- 
σει θέματα πνευματικής οικοδομής. Επακολουθεί δε 
διαλογική συζήτησις μετά σεβασμού και κοσμιότητος. 

10) Προτείνει εις το Ηγουμενοσυμβούλιον την πρό- 
σληψιν ή την αποβολήν Δοκίμου και τας προς κουράν 
ωρίμους πνευματικώς Αδελφός. 

11) Δέχεται τους επισκέπτας της Ιεράς Μονής, απο¬ 
φασίζει τα της φιλοξενίας αυτών και δίδει εντολάς εις 
την υπεύθυνον του διακονήματος Αδελφήν. 

12) Χορηγεί εις τας Αδελφός δεκαήμερον άδειαν 
απουσίας εκ της Ιεράς Μονής οσάκις κρίνεται τούτο 
αναγκαίον και πέραν ταύτης χορηγείται άδεια τη εγκρί- 
σει του Οικείου Μητροπολίτου. 

13) Εκπροσωπεί την Ιεράν Μονήν ενώπιον Διοικητικών, 
Εκκλησιαστικών και Δικαστικών Αρχών, ως και πάσης 

Αρχής και παντός εν γένει φυσικού ή νομικού προσώ¬ 
που, Κωλυόμενη δι’ οιονδήποτε λόγον αναπληρούται 
υπό Αδελφής οριζόμενης υπό του Ηγουμενοσυμβουλίου 
και εγκρινομένης της αναπληρώσεως τούτης υπό του 
Οικείου Μητροπολίτου. 

14) Υπογράφει πάντα τα έγγραφα της Ιεράς Μονής 
θέτουσα κάτωθεν της υπογραφής αυτής, εντός εισα¬ 
γωγικών, την φράσιν «και αι συν εμοί εν Χριστώ Αδελ¬ 
φοί». Υπογράφει ωσαύτως τα διπλότυπα εισπράξεων και 
πληρωμών, τας δε συμβάσεις κατόπιν εξουσιοδοτήσεως 
του Ηγουμενοσυμβουλίου. 

15) Ζητεί την γνώμην του Ηγουμενοσυμβουλίου, διά 
πάσαν σημαντικήν δαπάνην ή δωρεάν υπερβαίνουσαν 
το ύψος το καθοριζόμενον υπό του προϋπολογισμού. 

16) Η Ηγούμενη καλείται υπό των Αδελφών διά της 
οσιακής προσωνυμίας «Γερόντισσα», αι Αδελφοί μεταξύ 
των «Αδελφή» μετά του ονόματος αυτής. 

Αρθρον 7ον 

Β' Η εκλογή της Ηγούμενης 

1) Μετά την καθ’ οιονδήποτε τρόπον κένωσιν της θέ- 
σεως της Ηγούμενης, ως Τοποτηρήτρια αναλαμβάνει 
αμέσως και αυτοδικαίως η αρχαιοτέρα εκ των μελών 
του Ηγουμενοσυμβουλίου - το οποίον και αποτελεί την 
Εφορευτική Επιτροπήν - και προεδρεύει αυτής. Συγκα- 
λεί το Ηγουμενοσυμβούλιον και αναφέρει γραπτώς εις 
τον Οικείον Μητροπολίτην την χηρείαν της θέσεως της 
Ηγουμένης, ως και την προς ανάδειξιν της διαδόχου 
αυτής, ημέραν διεξαγωγής της εκλογής. Η ημέρα αύτη 
δέον να είναι η πρώτη Κυριακή μετά την τεσσαρακοστήν 
από της κενώσεως της θέσεως της Ηγουμένης. 

2) Εκλέξιμοι διά το διακόνημα της Ηγουμένης τυγχά- 
νουσιν αι Αδελφοί της Ιεράς Μονής αι έχουσαι μοναχικήν 
κουράν (Μεγαλόσχημοι) ιδία δε αι τυχόν διά γραπτής δι¬ 
αθήκης υποδεικνυόμενοι υπό της κοιμηθείσης ή παραιτη- 
θείσης Ηγουμένης, μη ούσης της υποδείξεως δεσμευτικής 
διά την Αδελφότητα. Δέον όπως αύται διακρίνονται διά το 
ακέραιον του χαρακτήρος, την αδιάσειστον προσήλωσιν 
εις τα ιδεώδη του Μοναχισμού, το ακραιφνές ορθόδοξον 
φρόνημα, τας διοικητικός ικανότητας και το χάρισμα του 
ποιμαίνειν ψυχάς. Προς τούτοις δε να έχωσι ελληνικήν 
ιθαγένειαν, εγκαταβίωσιν εν τη Ιερά Μονή τουλάχιστον 
δέκα ετών, άγουσαι το 30ον έτος της ηλικίας των. 

3) Η Ηγουμένη είναι αιρετή και ασκεί το αξίωμα ισο- 
βίως. Παύεται μόνον κατά τας διατάξεις του άρθρου 39 
παράγραφος 5 του Νόμου 590/1977. 

4) Εις περίπτωσιν βαρείας ασθένειας η Ηγουμένη δύ- 
ναται να υποβάλη παραίτησιν. Κηρύττεται, μετ’ έγκρισιν 
του οικείου Μητροπολίτου, η θέσις της Ηγουμένης εν 
χηρεία και κινείται η διαδικασία νέας εκλογής. 

5) Ψηφίζουσι άπασαι αι έχουσαι μοναχικήν κουράν 
(Μεγαλόσχημοι, Ρασοφόροι) Αδελφοί της Ιεράς Μονής, 
ασχέτως του χρόνου της προσελεύσεως αυτών. 

6) Η Ολομέλεια της Αδελφότητος συνερχομένη προς 
ανάδειξιν Ηγουμένης ευρίσκεται εν απαρτία, παρόντων 
των δύο τρίτων (2/3) των μελών αυτής. 

7) Η εκλογή διενεργείται μετά την θείαν Λειτουργίαν, 
παρόντος του Οικείου Μητροπολίτου, προηγείται δε 
τούτης τριήμερος νηστεία ως και εκτενής προσευχή. 

8) Εκάστη ψηφοφόρος καλούμενη υπό της Τοπο- 
τηρητρίας κατά ιεραρχικήν σειράν - αρχομένων από 
των νεωτέρων- ρίπτει εις εσφραγισμένον κιβωτίδιον 
ψηφοδέλτιον αναγράφον το όνομα της Αδελφής, ην 
κρίνει κατάλληλον διά το αξίωμα της Ηγουμένης. Εάν 


αναγράφωνται πλείονα ονόματα το ψηφοδέλτιον θεω¬ 
ρείται άκυρον. 

9) Η σφράγισις και η αποσφράγισις του κιβωτιδίου ως 
και η καταμέτρησις των ψήφων γίνονται ενώπιον των 
παρισταμένων μελών της Μοναστικής Αδελφότητος, 
υπό της Εφορευτικής Επιτροπής. 

10) Ηγουμένη εκλέγεται η λαβούσα το ήμισυ συν ένα 
ψήφων των ψηφισασών Αδελφών, εις περίπτωσιν δε 
ισοψηφίας, εκλέγεται η αδελφή η έχουσα τα πρεσβεία 
της μοναχικής κουράς. 

11) Μετά το πέρας της εκλογής υπογράφεται Πρα¬ 
κτικόν υπό της Τοποτηρητρίας και του Ηγουμενοσυμ¬ 
βουλίου. Οιαδήποτε ένστασις εκδικάζεται αυτοστιγμεί 
υπό του παρισταμένου Οικείου Μητροπολίτου, ευθύς δε 
γίνεται σχετική ευχαριστήριος προσευχή. 

12) Διά του σχετικού εγγράφου διαβιβάζεται αντί- 
γραφον του Πρακτικού εις τον Οικείον Μητροπολίτην 
προς επικύρωσιν της εκλογής. Προβαίνει περαιτέρω δί 
ειδικής τελετής, εν ημέρα οριζομένη υπ’ Αυτού, εις την 
ενθρόνισιν της νέας Ηγουμένης. 

ΚΕΦΑΛΑΙΟΝ Δ' 

ΠΕΡΙ ΗΓΟΥΜΕΝΟΣΥΜΒΟΥΛΙΟΥ 
Αρθρον δον 

1) Το Ηγουμενοσυμβούλιον αποτελείται εκ τριών με¬ 
λών, εφ’ όσον ο αριθμός των εχουσών δικαίωμα ψήφου 
τυγχάνει μικρότερος των δεκαπέντε (15) Αδελφών και 
εκ πέντε μελών κ άνω, εάν ο αριθμός ανέλθη πέραν 
των δεκαπέντε, εκ των οποίων το εν είναι η Ηγουμένη. 

2) Τα μέλη του Ηγουμενοσυμβουλίου είναι αιρετά, 
εκλεγόμενα διά μίαν δεκαπενταετίαν υπό των μελών 
της Αδελφότητος, των εχουσών μοναχικήν κουράν, δυ- 
νάμενα δε να επανεκλεγώσι. 

3) Η εκλογή των μελών του Ηγουμενοσυμβουλίου γίνε¬ 
ται υπό των Αδελφών των εχουσών μοναχικήν κουράν, 
εις μίαν και μόνον μυστικήν ψηφοφορίαν, καθ’ ην εκλέ¬ 
γονται αι λαβούσαι τας περισσοτέρας ψήφους. 

4) Εις το ψηφοδέλτιον εκάστη Αδελφή έχει το δικαί¬ 
ωμα να αναγράψη τόσα ονόματα, όσα αι εκλεγόμενοι 
Σύμβουλοι ή και ολιγώτερα. Ψηφοδέλτια περιέχοντα 
πλείονα ονόματα θεωρούνται άκυρα. 

5) Κατά την ψηφοφορίαν εκλογής Συμβούλων τηρείται 
η αυτή διαδικασία, ως και διά την Ηγουμένην. 

6) Δικαίωμα του εκλέγεσθαι έχουσι άπαντα τα μέλη 
της Αδελφότητος τα έχοντα μοναχικήν κουράν. 

7) Χρέη Εφορευτικής Επιτροπής εκτελούν η Ηγουμένη καί 
δύο, αι αρχαιότεροι Αδελφοί, αίτινες και προβαίνουσιν εις 
την επιλογήν των ψήφων, ενώπιον πάσης της Αδελφότητος. 

8) Τα καθ’ οιονδήποτε τρόπον αποχωρούντα μέλη του 
Ηγουμενοσυμβουλίου αναπληρούνται δί εκλογής εντός 
του μηνός. 

9) Ένα μήνα προ της λήξεως της θητείας των μελών 
του Ηγουμενοσυμβουλίου, καλεί η Ηγουμένη εις Γ ενι¬ 
κήν Σύναξιν την Αδελφότητα της Ιεράς Μονής διά την 
εκλογήν των νέων Συμβούλων. 

10) Μέλος του Ηγουμενοσυμβουλίου παύεται, όταν 
απουσιάση επί τρεις συνεχείς συνεδριάσεις ή παρακωλύ¬ 
ει καθ’ οιονδήποτε τρόπον την ομαλήν λειτουργίαν αυτού. 

Αρθρον 9ον 

Καθήκοντα Ηγουμενοσυμβουλίου 

1) Το Ηγουμενοσυμβούλιον συγκαλείται υπό της Ηγου¬ 
μένης τακτώς μεν άπαξ του μηνός, εκτάκτως δε, οσάκις 
παρίσταται ανάγκη. 

2) Άμα τη αναλήψει των καθηκόντων του, το Ηγου- 
μενοσυμβούλιον συνερχόμενον εις πρώτην συνεδρίαν 
ορίζει εκ των μελών αυτού - εκτός της Ηγουμένης - 
εν ως γραμματέα και εν ως ταμίαν. Οσάκις κρίνεται 
αναγκαίον, το Ηγουμενοσυμβούλιον δί αποφάσεως του 
ορίζει βοηθόν γραμματέως Αδελφήν τινά εκ των μελών 
της Αδελφότητος, ήτις συμμετέχει των συνεδριών άνευ 
γνώμης και ψήφου. Επίσης ορίζει και την Οικονόμον της 
Ιερός Μονής. 

3) Το Ηγουμενοσυμβούλιον εκτελεί τας αποφάσεις 
της Συνελεύσεως της Αδελφότητος, διεξάγει την εν 
γένει οικονομικήν, διαχειριστικήν, και ταμειακήν υπηρε¬ 
σίαν της Ιερός Μονής, φροντίζει δε διά τας προμήθειας 
και την συντήρησιν αυτής και γενικώς αποφασίζει περί 
πάσης υποθέσεως και παντός πράγματος, βάσει των 
σχετικών νόμων. 

4) Διά την λήψιν αποφάσεων, εις περίπτωσιν ισο- 
ψηφίας υπερισχύει η άποψις, μεθ’ ης συντάσσεται η 
Ηγουμένη. 

5) Συγκαλεί προτάσει της Ηγουμένης την Σύναξιν της 
Αδελφότητος. 

6) Αποφασίζει επί τη προσλήψη Δοκίμων και κου¬ 
ράς Αδελφών κατόπιν εισηγήσεως της Ηγουμένης και 
τυχούσης διαφορετικής γνώμης βαρύνει η γνώμη της 
Ηγουμένης. 

7) Συντάσει τον ετήσιον προϋπολογισμόν και απολο¬ 
γισμόν της Ιεράς Μονής και υποβάλλει τούτους προς 
έγκρισιν εις τον Οικείον Μητροπολίτην. 

8) Δί ειδικός υποθέσεις δύναται να εξουσιοδοτήση 
και Νομικόν Σύμβουλον προς εκπροσώπησιν της Ιεράς 
Μονής. 

Αρθρον ΙΟον 

Εν τη Ιερά Μονή, μερίμνη του Ηγουμενοσυμβουλίου 
τηρούνται τα κάτωθι επίσημα βιβλία. 

Ιον Βιβλίον Πρακτικών της Αδελφότητος. 

2ον Βιβλίον Πρακτικών του Ηγουμενοσυμβουλίου. 

3ον Βιβλίον Εισερχομένων και Εξερχομένων Εγγρά¬ 
φων (Πρωτόκολλον). 

4ον Μοναχολόγιον. 

δον Βιβλίον Εγγραφής Δοκίμων. 

δον Κτηματολόγιον. 

7ον Βιβλίον Υλικού (κινητής περιουσίας) Ιερών Ναών 
και Κατάλογος Αγίων Λειψάνων, Κειμηλίων και πολυτί¬ 
μων αντικειμένων. 

8ον Βιβλίον Υλικού (υπολοίπου κινητής περιουσίας). 

9ον Βιβλίον Ταμείου. 

ΙΟον Βιβλίον Αποθήκης. 

11ον Κατάλογος Βιβλίων Ιεράς Μονής. 

Αρθρον ΤΙον 

Η Σύναξις της Αδελφότητος 

1) Την Σύναξιν των μελών της Αδελφότητος αποτε- 
λούσι πάσαι αι έχουσαι μοναχικήν κουράν Αδελφοί, 
ανεξαρτήτου χρόνου προσελεύσεως αυτών. 

2) Συγκαλείται αύτη υπό του Ηγουμενοσυμβουλίου 
προτάσει της Ηγουμένης ή της εχούσης τον τόπον Αυ¬ 
τής, προς ενημέρωσιν του απολογισμού παρελθούσης 
χρήσεως και του προϋπολογισμού χρήσεως, εντός του 
μηνός Ιανουάριου. 

3) Η πρόσκλησις διά τας Συνελεύσεις της Αδελφότη¬ 
τος απευθύνεται προ πέντε τουλάχιστον ημερών. 


4) Ευρίσκεται εν απαρτία παρόντων των δύο τρίτων 
(2/3) των μελών αυτής. Μη επιτευχθείσης δε ταύτης 
συνέρχεται εκ νέου εις οριζομένην ημερομηνίαν και, εφ’ 
όσον παρίσταται το ήμισυ συν ένα των μελών, θεωρείται 
εν απαρτία. 

5) Συγκαλείται ωσαύτως προς ενημέρωσιν των με¬ 
λών της Αδελφότητος διά το ανατιθέμενον εις εκάστην 
Αδελφήν διακόνημα την πρώτην Κυριακήν του μηνός 
Ιανουάριου. 

6) Προς εκλογήν της Ηγουμένης και των μελών του 
Ηγουμενοσυμβουλίου. 

7) Εις εκτάκτους περιπτώσεις, όταν το αιτήσωσι τα 
τέσσερα πέμπτα (4/5) των εγγεγραμμένων μελών της 
Αδελφότητος. Εάν δε το Ηγουμενοσυμβούλιον δεν αντα- 
ποκριθή εντός μηνός από της εγγράφου αιτήσεως, δύ- 
ναται η Αδελφότης να συνέλθη αυτοδικαίως, μερίμνη 
της πρώτης τη τάξει, και εν αδυναμία αυτής, μερίμνη 
της επομένης Αδελφής και του Οικείου Μητροπολίτου 
όστις θά πιστοποιήσει την ύπαρξιν των (4/5) των μελών 
της Αδελφότητος. 

8) Όταν κρίνηται τούτο σκόπιμον, προκειμένου να ζη- 
τηθή συμβουλευτικώς η γνώμη της Αδελφότητος επί 
οιουδήποτε ζητήματος. 

9) Προς τροποποίησιν του εν χρήσει Κανονισμού απαι¬ 
τείται πλειοψηφία των 4/5 των μελών της Αδελφότητος, 
ασχέτως του αριθμού των παρόντων. 

10) Αι αποφάσεις λαμβάνονται κατά πλειοψηφίαν, επί 
ισοψηφίας νικώσης της ψήφου της Ηγουμένης. 

11) Αι συνεδριάσεις της Συνελεύσεως και αι κατ’ αυτάς 
συζητήσεις διεξάγονται εν απολύτω ελευθερία, ως προς 
την έκφρασιν της γνώμης και την χρήσιν της ψήφου, εν 
ευλαβεία όμως, ως προς το πρόσωπον της Ηγουμένης 
και ευπρεπεία, ως προς τας άλλας Αδελφός. Ουδεμία 
δικαιούται να ομιλήση, εάν δεν ζητήση και της δοθή ο 
λόγος παρά της Ηγουμένης. Αδελφή παρεκτρεπομένη 
απομακρύνεται εκ της αιθούσης της Συνεδριάσεως. 

ΚΕΦΑΛΑΙΟΝ Ε' 

Εισαγωγή Αδελφών και δοκιμασία αυτών 
Αρθρον12ον 

1) Αι Αδελφαί της Ιεράς Μονής διακρίνονται εις Δοκί¬ 
μους, Ρασοφόρους, και Μεγαλοσχήμους. 

Αρθρον13ον 

1) Η προσερχομένη εν τη Ιερά Μονή ως υποψήφια 
Μοναχή παραμένει επί εξάμηνον εν τω Ξενώνι αυτής. 
Αύτη δέον όπως διάγη το 18ον έτος της ηλικίας αυτής 
και ουχί πλέον του 45ου. Διαπνέηται δε από αγνήν και 
αδιάσειστον αγάπην προς τον Θεόν και τον μοναχικόν 
βίον και τυγχάνει άγαμος. 

2) Διά τας ανηλίκους απαιτείται η συγκατάθεσις των 
αρμοδίων κατά νόμον, γονέων ή κηδεμόνων. 

3) Ρασοφόρος ή Μεγαλόσχημος Μοναχή προερχομένη 
εξ ετέρας Ιεράς Μονής δεν γίνεται δεκτή, ει μη μόνον 
εις εξαιρετικός περιπτώσεις, αποφάσει του Ηγουμενο¬ 
συμβουλίου. 

4) Η προσερχομένη και επιζητούσα «τον χρηστόν ζυ¬ 
γόν» της μοναχικής ζωής οφείλει εκ του σύνεγγης να 
παρακολουθήση τον βίον και το πρόγραμμα της Ιεράς 
Μονής. Οίκοθεν νοείται και προσαπαιτείται η επίδειξις 
εκκοπής του ιδίου θελήματος, ουχί διά την εξασφάλι- 
σιν πειθαρχίας εν τη Ιερά μονή, αλλά ως λειτουργικής 
πράξεως διά την ολοκληρωτικήν τω Σωτήρι Χριστώ 

αφοσίωσιν, διά της άνευ όρων καταθέσεως της υπα- 
κοής εις την Ηγουμένην, διαφυλασσομένης πάντοτε της 
Παυλείου ρήτρας, «επ' ελευθερία εκλήθητε, αδελφοί». 

5) Εάν κατά την διάρκειαν της εξαμήνου παραμονής 
εν τω Ξενώνι της Ιεράς Μονής διαπιστωθή ασθένεια 
σωματική (μολυσματικά νοσήματα ανίατα), διανοητική ή 
ψυχοπάθεια, η προσερχομένη ως υποψήφια Μοναχή δεν 
γίνεται δεκτή εις την Αδελφότητα. Το αυτό συνεπάγεται 
και η διαπίστωσις ψυχοπάθειας κατά την διάρκειαν της 
τριετούς δοκιμασίας, καθ’ όσον δεν δύναται η τοιαύτη να 
ανθέξη εις την σκληραγωγίαν της μοναχικής ζωής και 
ίνα αποφευχθώσι προβλήματα ανίατα εν τη Αδελφότητι. 

6) Περατωθείσης της εξαμήνου παραμονής υποβάλ¬ 
λει αύτη έγγραφον αίτησιν προς το Ηγουμενοσυμβού- 
λιον, εις ην να αναφέρηται ρητώς ότι ελευθέρως και 
αβιάστως προτίθεται να καταταγή εις την Μοναστικήν 
Αδελφότητα και αποδέχεται τον Κανονισμόν της Ιεράς 
Μονής, αφού προηγουμένως εμελετήθη επισταμένως υπ’ 
αυτής, και ούτω κατατάσσεται επισήμως εις τας τάξεις 
των Δοκίμων τη εγκρίσει του Ηγουμενοσυμβουλίου. 

7) Η διάρκεια της δοκιμασίας ορίζεται τριετής, συμ- 
φώνως προς τους θείους και Ιερούς Κανόνας. Εις εξαι¬ 
ρετικός περιπτώσεις όμως δύναται να συντμηθή ή να 
εκταθή αύτη, τη εισηγήσει της Ηγουμένης και αποδοχή 
του Ηγουμενοσυμβουλίου, αναλόγως της επιδόσεως της 
Δοκίμου εις τας πνευματικός απαιτήσεις και ασκήσεις 
της κοινοβιακής ζωής. 

8) Η Δόκιμος φέρει την υπό του Ηγουμενοσυμβουλίου 
κεκανονισμένην ενδυμασίαν (χρώματος μπλε). 

9) Η εγγραφείσα ως Δόκιμος παραδίδει προς φύλαξιν 
εις την Ιεράν Μονήν πάντα τα προσκομισθέντα υπ’ αυ¬ 
τής, εις τρόπον ώστε να παραλάβη ταύτα, άνευ ουδεμιάς 
άλλης απαιτήσεως, εάν προ της ρασοφορίας της ήθελεν 
απέλθη ή αποβληθή εκ της Ιεράς Μονής. 

10) Μετά την κανονικήν δοκιμασίαν, προτάσει της 
Ηγουμένης και του Πνευματικού, αποφάσει του Ηγου¬ 
μενοσυμβουλίου, εγκρίσει δε και ευλογία του Οικείου 
Μητροπολίτου, η Δόκιμος προχειρίζεται υπ’ Αυτού (ουχί 
κατά σειράν προσελεύσεως) εις Ρασοφόρον και εγγρά- 
φεται εις το Μοναχολόγιον της Ιεράς Μονής. 

11) Η τυχόν ακίνητος ή χρηματική περιουσία της Δο¬ 
κίμου, ως και της Ρασοφόρου, ανήκουσι κατά μεν την 
κυριότητα εις αυτάς, κατά επικαρπίαν δε εις την Μο¬ 
ναστικήν Αδελφότητα. 

ΚΕΦΑΛΑΙΟΝ ΣΤ' 

Τα Μέλη της Αδελφότητος 

Αρθρον 14ον 

1) Απασαι αι Αδελφοί, Μοναχοί και Δόκιμοι, οφείλουσι 
να ζώσι συμφώνως προς τας περί Μοναχικού διατάξεις 
της Ορθοδόξου Ανατολικής Εκκλησίας, ήτοι: εν ευσεβεία 
και σωφροσύνη, εν φόβω Θεού, εν ησυχία και εγκράτεια, 
εν αδιακρίτω υπακοή, εν αγάπη και ενότητι «ίνα ώσι εν», 
επιδιδόμενοι εις την αδιάλειπτον προσευχήν και τας 
λοιπός πνευματικός ασκήσεις. 

2) Αι Αδελφοί εις τας σχέσεις των τηρούν την ιεραρ¬ 
χίαν, ήτις καθορίζεται ως εξής: Μεγαλόσχημοι, Ρασο¬ 
φόροι, Δόκιμοι. Διά τας ανηκούσας εις την αυτήν τάξιν 
προηγείται η έχουσα τα πρεσβεία της κουράς, διά δε 
τας Δοκίμους ισχύει ο χρόνος προσελεύσεως. 

3) Αδελφή επανελθούσα εις την μετάνοιαν της (συμ¬ 
φώνως τη 21η παραγράφω του παρόντος άρθρου) απόλ- 
λυσι τα της εαυτής πρεσβεία, τάσσεται δε εσχάτη εν 


τη αυτής τάξει. Το αυτό ισχύει και διά τας Αδελφός τας 
προερχομένας εξ ετέρας Ιεράς Μονής. 

4) Αι Αδελφοί περί ουδενός αποφασίζουσι, ουδέν υπό¬ 
σχονται, πράττουσι, λαμβάνουσι ή προσφέρουσι άνευ 
ευλογίας της Ηγουμένης. 

5) Ουδεμία Αδελφή επιπλήττει, παρατηρεί ή διορθώνει 
άλλην, εκτός της Ηγουμένης, ήτις επιλαμβάνεται πάσης 
υποθέσεως και διασφαλίζει την ενότητα καθ’ όσον η 
γνώμη αυτής αποτελεί την συνισταμένην της συνειδή- 
σεως της Αδελφότητος. 

6) Αι μικρότεροι απονέμουσι τον προσήκοντα σεβα¬ 
σμόν και υπακούουσιν εις τας πρεσβυτέρας, αι δε πρε- 
σβύτεροι αγαπώσι και συμπαρίστανται θετικώς εις την 
πρόοδον και την πνευματικήν προκοπήν των νεωτέρων. 

7) Ομιλίαι κοσμικοί ή γέλωτες απρεπείς ή οιονδήποτε 
το διαταράσσον την κοινοβιακήν ησυχίαν και τάξιν, δεν 
επιτρέπεται. 

8) Επισκέψεις Αδελφών εις κελλία άλλων, άνευ ευλο¬ 
γίας της Ηγουμένης, δεν επιτρέπονται. 

9) Εκάστη Μοναχή έχουσα υπ’ όψιν ότι η μοναχική 
ζωή είναι «λύσις μεν των δεσμών της υλικής ταύτης 
και πρόσκαιρου ζωής, ελευθερία δε των ανθρωπίνων 
καθηκόντων» (Μεγ. Βασιλείου Όροι κατά πλάτος Β' Η3 
Ε.Π.Ε. τόμ. 8ος σελίς 234) γνωρίζει ότι είναι απηλλαγμένη 
οιασδήποτε κοινωνικής υποχρεώσεως. Εάν παραστή 
ανάγκη επικοινωνίας τινός μετά συγγενούς ή ετέρου 
προσώπου, τούτο γίνεται μετά μοναχικής συνειδήσε- 
ως, κατόπιν ευλογίας της Ηγουμένης, εφ’ όσον κρίνεται 
αναγκαίον υπ’ αυτής. 

10) Ουδεμία των Αδελφών συντυγχάνει μετά των επι¬ 
σκεπτών προς ξενάγησιν ή φιλόφρονα υποδοχήν και 
παροχήν πληροφοριών ή έστω λόγων παρακλήσεως, 
εκτός της αρχονταρίσσης. 

11) Αι Αδελφοί οφείλουσι να προσέρχωνται ανελλιπώς 
και εγκαίρως εις τας Ιεράς Ακολουθίας εν ευσχήμω 
περιβολή (ράσον-καλύπτραν) να παρακολουθώσι εν 
κατανύξει και μόνον εις απόλυτον ανάγκην και κατόπιν 
αδείας της Ηγουμένης, δύνανται να απέλθωσι προ της 
λήξεως αυτής. Επίσης οφείλουσι να προσέρχονται εις 
την κοινήν Τράπεζαν και τας Γενικός Συνελεύσεις της 
Αδελφότητος. 

12) Η άνευ λόγου απουσιάζουσα ή βραδέως προσερχο¬ 
μένη εις τας Ακολουθίας της Ιεράς Μονής και εις πάσαν 
άλλην κοινήν εκδήλωσιν αυτής, επιπλήττεται υπό της 
Ηγουμένης. Εις περίπτωσιν δε υποτροπής επιτιμάται 
(συμφώνως τω άρθρω 16ον περί πειθαρχικού ελέγχου 
του υπάρχοντος Κανονισμού). 

13) Αι Μοναχοί λαμβάνουσι τα εαυτών ενδύματα και 
υποδήματα εκ της κοινής Ιματιοθήκης της Ιεράς Μονής, 
είναι δε άπαντα κατά το δυνατόν της αυτής ποιότητος, 
αποκλεισμένης της χρήσεως πολυτελών ειδών, καθ’ ότι 
«η ευκόσμησις σώματος ψυχής έστι καταστροφή» (Αββά 
Ησαία λόγος ΚΘ'). 

14) Αι Αδελφαί οφείλουσι διά παν πρόβλημα υγείας να 
απευθύνωνται εις την Αδελφήν Νοσοκόμον, ήτις, αναφε- 
ρομένη εις την Ηγουμένην, ενεργεί τα δέοντα. 

15) Εάν Ρασοφόρος αρρωστήση βαρέως και επίκειται 
θάνατος, αιτήση δε το Αγγελικόν Σχήμα, δύναται να 
λάβη τούτο, αποφάσει του Ηγουμενοσυμβουλίου και 
του Πνευματικού, εγκρίσει του Οικείου Μητροπολίτου. 

16) Εάν η Ηγουμένη μετά των Συμβούλων και του Πνευ¬ 
ματικού κρίνη μίαν μοναχήν επί έτη ανέτοιμον διά την 
προαγωγήν της εις Μεγαλόσχημον, δύνανται, κατόπιν 

επανειλημμένων παραινέσεων, να προβώσι εις την κου- 
ράν της αμέσως επομένης. 

17) Η Μεγαλόσχημος τυγχάνει Μοναχή τετελειωμένη, 
οφείλουσα τελείαν υποταγήν και εγκαταβίωσιν ισόβιον 
εν τη Ιερά Μονή. Διά δύο δε τινά ετοιμάζει εαυτήν: διά 
την Θείαν Κοινωνίαν και διά την έξοδόν της από την 
ζωήν. 

18) Εκαστη Μοναχή οφείλει να γνωρίζη ότι μετά την 
Μοναχικήν της κουράν, άπασα η τυχόν περιουσία αυτής 
περιέρχεται εις την Ιεράν Μονήν, συμφώνως προς τα 
υπό του Ειδικού Νόμου οριζόμενα. 

19) Οιοδήποτε κινητή ή ακίνητος περιουσία ήθελε ευ- 
ρεθή εις την κατοχήν αποβιωσάσης Αδελφής ή φέρεται 
επ’ ονόματι αυτής, περιέρχεται κατά κυριότητα εις την 
Ιεράν Μονήν, κατά τας ισχυούσας διατάξεις. 

20) Αδελφή απερχομένη εκ της Ιεράς Μονής δύναται 
να λάβη μεθ’ εαυτής άπαντα τα προσωπικά της είδη. 
Δεν επιστρέφονται όμως περιουσιακά στοιχεία μετα- 
βιβασθέντα υπ’ αυτής εις την Ιεράν Μονήν. 

21) Μοναχή τις αποχωρούσα οικειοθελώς της Ιεράς 
Μονής δεν γίνεται δεκτή εις αυτήν, ει μη μόνον εφ’ 
άπαξ κατόπιν ειλικρινούς μετάνοιας και εφ’ όσον τούτο 
ήθελεν εγκρίνει το Ηγουμενοσυμβούλιον. 

22) Προς επίτευξιν περισσοτέρας αυτοσυγκεντρώσε- 
ως, προσευχής και ασκήσεως, αι Αδελφοί εκ περιτροπής 
μεταβαίνουσι εις τα Μετόχια της Ιεράς Μονής, ένθα 
απερισπάστως δύνανται να επιδοθώσι εις πνευματικήν 
ανάτασιν. 

Άρθρον 15ον 
Περί Διακονημάτων 

1) Τα διακονήματα της Ιεράς Μονής κατανέμονται 
εις τας Αδελφός συμφώνως τω Εσωτερικό Κανονισμό 
αυτής, αναλόγως της ικανότητος και των δυνάμεων 
εκάστης, κατόπιν εισηγήσεως της Ηγουμένης και απο- 
φάσεως του Ηγουμενοσυμβουλίου. 

2) Κύρια διακονήματα εναλλασόμενα είναι: Της Οι¬ 
κονόμου, Εκκλησιάρχου, Τυπικαρίσσης, Βιβλιοφύλακος, 
Μαγειρίσσης, Τραπεζαρίσσης, Νοσοκόμου, Αρχοντα- 
ρίσσης, Θυρωρού, Κηπουρού, Επιμελητρίας, οικοσίτων 
ζώων κ.λπ. 

3) Την εποπτείαν επί των διακονημάτων ασκεί η Ηγου- 
μένη ή το εντεταλμένον υπ’ αυτής μέλος της Μοναστι¬ 
κής Αδελφότητος. 

4) Άπασαι αι Αδελφοί ασκούσι το ανατιθέμενον αυταίς 
διακόνημα εν φόβω Θεού και εν ταπεινότητι, ως εάν 
υπηρέτουν αγγέλους. 

5) Ουδέν διακόνημα εν τη Ιερά Μονή τυγχάνει ισόβιον 
ή αναπόσπαστον. 

6) Ουδεμία των αδελφών επιτρέπεται να πράττη έρ- 
γον υπέρ ή παρά το διατεταγμένον αυτή ή να εργάζηται 
τι με έπαρσιν ή γογγυσμόν. 

7) Αρνησις Αδελφής εις εκτέλεσιν ανατιθεμένου δια- 
κονήματος, αδικαιολόγητος κατά κρίσιν της Ηγουμένης, 
θεωρείται ανυπακοή και παράβασις βασικής αρχής της 
Μοναχικής Πολιτείας. Η επιμονή εις την άρνησιν συνε¬ 
πάγεται επιτίμησιν. 

8) Εις περίπτωσιν ασθένειας ή όντως αδυναμίας να 
επιτελέση το ανατιθέμενον αυτή διακόνημα, αναφέρει 
τούτο εις την Ηγουμένην, κατόπιν δε εισηγήσεως αυ¬ 
τής προς το Ηγουμενοσυμβούλιον, δύναται να επέλθη 
αλλαγή και εντός του έτους. 


Άρθρον 16ον 

Περί πειθαρχικού ελέγχου 

Δια την ανεπιθύμητον και απροσδόκητον περίπτωσιν 
παραβάσεων υπό μελών της Αδελφότητος των εις τον 
παρόντα Κανονισμόν καθοριζομένων καθηκόντων, κα¬ 
θώς και διά την εκτροπήν και ανάρμοστον συμπεριφο¬ 
ράν ως προς την χρηστομίμητον αγγελικήν πολιτείαν, 
καθωρίσθησαν υπό του Ηγουμενοσυμβουλίου πνευμα¬ 
τικός και παιδαγωγικός αι εξής επιβαλλόμενοι ποιναί: 

1) Παραίνεσις και νουθεσία ή και επιτίμησις υπό της 
Ηγουμένης κατ’ ιδίαν ή ενώπιον του Ηγουμενοσυμβου¬ 
λίου ή ενώπιον της Αδελφότητος της Ιεράς Μονής. 

2) Επιβολή επιτιμίου ήτοι ωρισμένος αριθμός κομβο- 
σχοινίων ή γονυκλισιών. 

3) Αποχή από της κοινής Τραπέζης επί ωρισμένας 
ημέρας. 

4) Παύσις από του διακονήματος. 

5) Έκπτωσις από του αξιώματος της Ηγουμενοσυμ¬ 
βούλου ή άλλου αξιώματος εν τη Ιερά Μονή. 

6) Εκτόπισις εις ετέραν Ιερά Μονήν δί ωρισμένον χρο¬ 
νικόν διάστημα. 

7) Οριστική αποβολή της Αδελφής εις περίπτωσιν 
σοβαρός παρεκτροπής κατόπιν αποφάσεως του Ηγου¬ 
μενοσυμβουλίου, ενημερώσεως της Αδελφότητος και 
εγκρίσεως του Οικείου Μητροπολίτου. 

8) Βαρυτέραν των ανωτέρω ποινήν δύναται να επι- 
βάλη ο Οικείος Μητροπολίτης βάσει του Νόμου περί 
Εκκλησιαστικών Δικαστηρίων. 

ΚΕΦΑΛΑΙΟΝ Ζ' 

Η Φιλοξενία των Προσκυνητών 
Αρθρον 17ον 

Η Ιερά Μονή ακολουθούσα την αγιοπατερικήν πα- 
ράδοσιν παρέχει εν τω μέτρω των δυνατοτήτων της 
φιλοξενίαν εις πρόσωπα επιζητούντα αυτήν, υπό τας 
ακολούθους προϋποθέσεις: 

1) Η εν τη ιερά Μονή φιλοξενία παρέχεται μόνον εις 
γυναίκας. Εις ειδικός περιπτώσεις (δωρητρίας, ευερ- 
γέτιδας, πρόσωπα πνευματικά, ως και συγγενείς των 
Αδελφών) η φιλοξενία δύναται να παραταθή κατά την 
κρίσιν της Ηγουμένης. 

2) Αι φιλοξενούμενοι δέον όπως παρακολουθώσι τας 
Ιεράς Ακολουθίας και συμμετέχωσι εις τας εργασίας 
της Ιεράς Μονής, εάν το δεύτερον τούτο θεωρήται σκό- 
πιμον. 

3) Δεν εισέρχονται εις τα κελλία των Μοναχών - μη 
εξαιρουμένων και των στενών συγγενών των Αδελφών 
- δεν συντρώγουσιν εις την κοινήν Τράπεζαν των Μονα¬ 
χών, διά πάσαν δε εν τη Ιερά Μονή επικοινωνίαν ή ενέρ¬ 
γειαν αυτών λαμβάνουσιν την ευλογίαν της Ηγουμένης. 

4) Απασαι αι φιλοξενούμενοι υποχρεούνται να παρα- 
δώσωσι τα στοιχεία ταυτότητάς των εις την διακονού- 
σαν εν τω Ξενώνι Αδελφήν, εάν ζητηθώσι. 

5) Ψυχοπαθείς δεν φιλοξενούνται εν τη Ιερά Μονή διά 
λόγους ασφαλείας. 

6) Η διαγωγή των φιλοξενουμένων δέον να είναι κό¬ 
σμια και ευπρεπής (απαγορεύονται ραδιόφωνα, κοσμικά 
άσματα, απρεπή βιβλία κ.λπ.), αμφίεσις σεμνή, ανάλογος 
προς την ιερότητα του όλου χώρου. Εν εναντία περι- 
πτώσει απομακρύνονται του χώρου της Ιεράς Μονής. 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


1133 


ΚΕΦΑΛΑΙΟΝ Η' 

Οικονομικά - Διαχείρισις 

Αρθρον 18ον 

Περιουσία της Ιεράς Μονής θεωρείται: 

1) Η έγγαιος περιοχή η περιλαμβανόμενη εντός των 
τειχών αυτής μετά των κτιριακών εγκαταστάσεων, ούσα 
καταγεγραμμμένη εν τω Κτηματολογίω της Ιεράς Μο¬ 
νής, ήτις τυγχάνει αναπαλλοτρίωτος. 

2) Έτερα ακίνητα αυτής (αγροκτήματα, οικήματα κ.λ.π.). 
Ωσαύτως τα τυχόν ανήκοντα εις αδελφός ακίνητα και 
μετά την κουράν περιελθόντα εις την Ιεράν Μονήν κατά 
τον Νόμον και τα εκ δωρεάς τοιαύτα. 

Άπαντα ταύτα δύνανται να εκποιηθώσι κατόπιν απο- 
φάσεως του Ηγουμενοσυμβουλίου, αναλόγως των ανα¬ 
γκών της Ιεράς Μονής τη εγκρίσει του Οικείου Μητρο¬ 
πολίτου. 

Πόροι της Ιεράς Μονής είναι: 

1) Αι πρόσοδοι της κινητής και ακινήτου περιουσίας 
αυτής. 

2) Τα έσοδα των Ιερών Ναών και Παρεκκλησίων αυτής. 

3) Το προϊόν του εργόχειρου των Αδελφών. 

4) Αι τυχόν συντάξεις αυτών. 

5) Αι πάσης φύσεως δωρεαί, εισφοραί, κληρονομίαι 
φυσικών ή Νομικών προσώπων υπέρ της Ιεράς Μονής. 

6) Αι τυχόν επιχορηγήσεις. 

7) Πάσα άλλη εκ νομίμου και χρηστής πηγής πρόσο¬ 
δος, ως εκδόσεις βιβλίων κ.λπ. 

Αρθρον 19ον 
Διαχείρισις 

Αι πρόσοδοι της Ιεράς Μονής διατίθενται ως εξής: 

1) Διά τας ανάγκας των Αδελφών (διατροφήν, ενδυμα¬ 
σίαν, ιατροφαρμακευτικήν περίθαλψην κ.τ.ο.) 

2) Διά την ανοικοδόμησιν κτιριακών εγκαταστάσεων, 
την συντήρησιν και επισκευήν αυτών. 

3) Διά τας δαπάνας των ζώων, μέσων κινήσεως, προ¬ 
μήθειαν και συντήρησιν πάντων των συντελούντων εις 
την εύρυθμον λειτουργίαν της Ιεράς Μονής. 

4) Διά μετάβασιν εις προσκυνήματα (Αγίου Τόπους 
κ.λπ.). 

5) Διά την φιλοξενίαν των προσκυνητών. 

6) Δί ελεημοσύνας. 

7) Διά σκοπούς μορφωτικού χαρακτήρος (εμπλουτι¬ 
σμόν βιβλιοθήκης κ.λπ.) 

8) Διά την έκδοσιν εποικοδομητικών βιβλίων. 

Αρθρον 20ον 

1) Αι εισπράξεις ενεργούνται μόνον διά διπλοτύπων 
αποδείξεων εισπράξεως, ηριθμημένων και υπογραφο- 
μένων υπό της Ηγουμένης και της Ταμίου. 

2) Αι πληρωμαί ενεργούνται υπό της Ταμίου μετά σχε¬ 
τικήν εντολήν της Ηγουμένης δί ενταλμάτων πληρωμής, 
τα οποία υπογράφουσιν αμφότεραι. 

3) Αι εισπράξεις και πληρωμαί καταχωρίζονται εις το 
βιβλίον Ταμείου. 

4) Τα γραμμάτια εισπράξεως, τα εντάλματα πληρωμής, 
ως και άπαντα τα βιβλία της Ιεράς Μονής θεωρούνται 
απαραιτήτως υπό του Οικείου Μητροπολίτου. 


ΚΕΦΑΛΑΙΟΝ Θ' 

Γενικοί Διατάξεις 

Αρθρον 21ον 

1) Εν τη Ιερά Μονή δεν τελούνται βαπτίσεις ουδέ γάμοι. 

2) Η είσοδος της Ιεράς Μονής παραμένει ανοικτή καθ’ 
ας ώρας ορίζει η Αδελφότης αναλόγως των εποχών. 

3) Η Ιερά Μονή πανηγυρίζει τρις του έτους: 

Α) Κατά την εορτήν της Αναλήψεως του Σωτήρος. 

Β) Κατά την 2αν Φεβρουάριου, ημέραν της Υπαπαντής 
της Θεοτόκου και του Κυρίου, καθ’ ην τιμάται το Καθο¬ 
λικόν της Ιεράς Μονής. 

Γ) Την 4ην Νοεμβρίου, ημέραν της Κοιμήσεως του 
Οσίου Πατρός ημών Γεωργίου Καρσλίδου, του πρώτου 
Κτήτορος αυτής. 

4) Κατά τας Δεσποτικάς και Θεομητορικός εορτάς, τας 
υπό του Τυπικού της Ιεράς Μονής οριζομένας μνήμας με¬ 
γάλων Αγίων, ως και κατά τας κουράς των Αδελφών, τε¬ 
λείται ολονύκτιος Αγρυπνία, εφ’ όσον υπάρχει δυνατότης. 

5) Η σφραγίς της Ιεράς Μονής είναι κυκλική, φέρουσα 
εις το κέντρον αυτής λεπτομέρειαν εκ της παραστάσε- 
ως της Αναλήψεως του Σωτήρος, πέριξ δε αυτής την 
επιγραφήν: Ιερά Γυναικεία Κοινοβιακή Μονή Αναλήψεως 
του Σωτήρος - Ταξιάρχαι Δράμα. 

6) Εις την Ιεράν Μονήν υπάγονται τα κάτωθι Μετόχια: 

Α) Το Μετόχιον του Αγίου Γεωργίου, ευρισκόμενον 

εις απόστασιν τριών (3) χιλιομέτρων ανατολικώς της 
Ιεράς Μονής. 

Β) Της Παναγίας Φανερωμένης κείμενον δυτικώς της 
Ιεράς Μονής και εις απόστασιν τεσσάρων (4) περίπου 
χιλιομέτρων απ’ αυτής. 

7) Παν θέμα μη προβλεπόμενον υπό του παρόντος 
Εσωτερικού Κανονισμού, ρυθμίζεται υπό του Ηγουμε¬ 
νοσυμβουλίου. 

8) Αι διατάξεις των άρθρων 1, 2, 3, 4, 5, 6, 7, 8, 9, 11, 
13,14, του παρόντος Κανονισμού θεωρούνται θεμελιώ¬ 
δεις και απαγορεύεται η τροποποίησις αυτών. Αι λοιπαί 
διατάξεις δύνανται να τροποποιηθώσι δί αποφάσεως 
των 4/5 Ολομέλειας της αδελφότητος, κατόπιν εισηγή- 
σεως του Ηγουμενοσυμβουλίου, εγκρίσει του Οικείου 
Μητροπολίτου. 

Αρθρον 22ον 

Ο παρών Εσωτερικός Κανονισμός εγένετο ομοφώνως 
δεκτός υπό της Αδελφότητος κατά την Γενικήν Συνέ- 
λευσιν τη 30η του μηνός Νοεμβρίου εορτή του Αγίου 
ενδόξου Αποστόλου Ανδρέου του Πρωτοκλήτου του 
σωτηρίου έτους 1987. 

Η ισχύς του παρόντος Κανονισμού άρχεται από της 
δημοσιεύσεως αυτού εις το επίσημον Δελτίον «Εκκλησία». 

Ο κανονισμός αυτός να δημοσιευθεί στην Εφημερίδα 
της Κυβερνήσεως. 

Αθήνα, 7 Δεκεμβρίου 1987 

Ο Πρόεδρος 
ϊ Ο Αθηνών ΣΕΡΑΦΕΙΜ 

Αθήνα, 25 Σεπτεμβρίου 2015 

Ακριβές Αντίγραφον, 

Ο Αρχιγραμματεύς 
1- Ο Μεθώνης ΚΛΗΜΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοοή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υορφή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-ΓΟπη από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ^ΐ") 


Ηλεκτρονική Διεύθυνση: ήί1ρ://νννννν.βί.9Γ - β-πιαϊΙ: ννβόπΐ35ίβι·.βί@β1.9ΐ· 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


*010012307 10150008 * 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 














































































